|  |  |  |
| --- | --- | --- |
| Description: mali grb kolorni  **Република Србија**  **МИНИСТАРСТВО ПОЉОПРИВРЕДЕ,**  **ШУМАРСТВА И ВОДОПРИВРЕДЕ**  Број: **\_\_\_\_\_\_\_\_\_\_\_**  Датум: **\_\_\_\_\_\_\_.2024.** године  Немањина 22-26  Б е о г р а д |  |  |

**ПРЕДЛОГ ТЕКСТА УГОВОРА**

разменa искустава и питања око Е-аграра

*Уговорне стране:*

**1. Република Србија - Министарство пољопривреде, шумарства и водопривреде**, Београд, Немањина 22-26, ПИБ 108508191, матични број: 17855140, које представља које представља министарка др Александар Мартиновић (у даљем тексту: Наручилац),

***и***

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** са седиштем у

\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, порески идентификациони број \_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач)

*Уговорне стране сагласно констатују следеће чињенично и правно стање:*

**1.** Наручилац је, у поступку планирања набавки за 2024. годину, утврдио неспорну потребу за предметним услугама, испитао тржиште конкретног предмета набавке и проценио вредност набавке на основу прибављених релевантних података.

**2.** У складу са чланом 27, став 1, тачка 3) Закона о јавним набавкама („Службени гласник РС“ број 91/2019 и 92/2023) и одредби Директиве о ближем уређивању послова набавки број 110-00-35/2023-02 од 28.03.2023, 06.03.2024. године и 01.07.2024. године, Наручилац је спровео поступак изузете набавке за доделу уговора о набавци предметне услуге која је у Интерном плану изузетих набавки за 2024. годину предвиђена под редним бројем 56.

**3**. Дoкумeнтaциja o нaбaвци, кojу чинe Позив за учешће у предметном поступку изузете набавке, Образац понуде са предметом набавке и предлог текста уговора, је упућена путем електронске поште, на електронске адресе \_\_\_\_\_ потенцијалних понуђача дана\_\_\_\_\_\_\_\_ године и истовремено објављена на интернет страници Наручиоца.

**4**. Добављач је, преко писарнице републичких органа/препоручене поште благовремено доставио **самостално/заједничку/са подизвођачем** понуду број \_\_\_\_\_\_\_ од \_\_\_\_\_\_.2024. године, која у потпуности одговара спецификацији/опису предмета набавке из Обрасца понуде са описом предмета набавке.

**5.** Лица која спроводе набавку су, дана \_\_\_\_\_\_\_.2024. године, сачинила Извештај о спровођењу поступка предметне набавке број \_\_\_\_\_\_\_\_\_\_\_\_ којим су предложила закључење уговора са именованим Добављачем, те се овај уговор закључује у складу са наведеним.

***Предмет уговора***

***Члан 1***

Предмет уговора је Организација округлог стола у циљу размене искустава и питања око Е-аграра, за потребе Сектора за рурални развој.

Догађај ће се одржати дана 8. августа 2024. године у Пољо клубу, Булевар Краља Александра 84, 1. спрат, од 12-14 сати.

***Члан 2***

У циљу извршења уговореног посла, Добављач је у обавези да:

- предметне услуге врши на највишем професионалном нивоу;

- поштује уговорени рок и начини реализације уговорне обавезе;

- најкасније 1 сaт прe почетка догађаја заврши припрему организације догађаја, у складу са захтевима из Обрасца понуде;

- одреди лице за комуникацију са Наручиоцем;

- након реализације набавке сачини детаљну спецификацију пружених услуга по врсти и количини и достави је Наручиоцу;

Добављач је посебно одговоран за квалитет услуге и квалитет хране и пића.

***Члан 3***

У циљу извршења уговореног посла, Наручилац је у обавези да:

- благовремено достави списак учесника догађаја у циљу штампања имена за ID картице;

- проверава усаглашеност пружене предметне услуге са захтевима из Обрасца понуде, који је саставни део уговора;

- уколико дође до отказивања организовања предметног догађаја писаним путем обавестити Добављача;

- плати извршену услугу у складу са одредбама овог уговора;

- одреди лице за комуникацију са Добављачем.

***Члан 4***

Наручилац нема обавезу плаћања услуга које нису пружене у свему према одредбама овог уговора.

***Цене и начин плаћања***

***Члан 5***

Вредност овог уговора износи \_\_\_\_\_\_\_ динара без ПДВ-а, односно \_\_\_\_\_ са ПДВ-ом (***биће преузето из понуде)***.

Јединичне цене садржане су у Обрасцу понуде (тачка 1 Цене), који је саставни део понуде и не могу се увећавати.

***Члан 6***

Плаћања се врше након извршене услуге, у року од \_\_\_\_\_ дана (***биће преузето из понуде)***

од дана пријема рачуна.

Плаћање се врши на основу рачуна, сачињеног у складу са одредбама Закона о порезу на додату вредност, Зaкoна o eлeктрoнскoм фaктурисaњу ("Сл.глaсник РС", бр. 44/2021, 129/2021, 138/2022 и 92/2023) и осталих односних позитивнх прописа, с тим да уз рачун мора бити приложена спецификација са описом и обимом пружених услуга (тачан број учесника и спецификација пружених услуга).

У спецификацији је потребно тачно навести јединичне цене без ПДВ-а и са ПДВ-ом (које су наведене у прихваћеној понуди, тачка 1, број учесника и укупан износ за плаћање.

Спецификација мора бити потписана од стране лица које је Наручилац одредио за праћење реализације уговора.

КЈС овог наручиоца је 14840.

Плаћање се врши на текући рачун који Добављач наведе у рачуну.

***Члан 7***

Средства за реализацију овог уговора су у целости обезбеђена су Законом о буџету Републике Србије за текућу годину.

Сва уговорена потраживања Добављача по основу овог уговора, Наручилац може исплатити само до износа расположивог на одговарајућим буџетским апропријацијама.

Наручилац задржава право да плаћање доспеле обавезе изврши у складу са могућностима извршења буџета, имајући у виду расположиве месечне квоте, а Добављач је сагласан да испоручена добра буду плаћена у складу са наведеним могућностима.

***Посебна обавеза Добављача***

***Члан 8***

Добављач је дужан да писаним путем обавести Министарство о промени било ког података из тачке 5) Обрасца понуде.

Добављач је обавезан да писано обавештење упути без одлагања, од дана настанка промене.

***Тајност података***

***Члан 9***

Уговорне стране су сагласне да овај уговор и све размењене информације сматрају поверљивим, те ниједна уговорна страна без сагласности друге неће саопштити, предати или на било који начин учинити доступним податке трећим лицима, сем овлашћеним лицима и органима у земљи, у мери у којој је потребно за извршење овог уговора и у границама у којима то захтевају закони и прописи.

***Комуникација***

***Члaн 10***

Целокупна комуникација уговорних страна у вези примене одредби овог уговора вршиће се преко контакт особа, у писаном облику, редовном поштом, електронском поштом или личном доставом, на адресе односно бројеве телефона контакт особа које ће уговорне стране разменити приликом потписивања уговора.

Уговорне стране су дужне да, без одлагања, у писаном облику, једна другу обавесте о евентуалној промени контакт особе и/или учесника у релизацији овог уговора, електронске адресе контакт особа и/или броја контакт телефона.

***Раскид уговора***

***Члан 11***

Уговор се може споразумно и једнострано раскинути.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

У случају једностраног раскида уговора, свака уговорна страна може другој уговорној страни доставити писано обавештењe о раскиду уговора уз поштовање отказног рока од 5 (пет) дана, с тим да се наведени рок рачуна од дана пријема писаног обавештења.

Наручилац задржава право да једнострано раскине овај уговор уз достављање писаног обавештења, нарочито уколико дође до смањења буџетских средства расположивих у тренутку закључења овог уговора односно уколико буџетска средства, расположива за предметне услуге у току 2024. године, не буду довољна за реализацију уговора.

***Завршне одредбе***

***Члaн 12***

Саставни део овог уговора је Понуда добављача број \_\_\_\_\_\_\_\_ од 2024. године која садржи и опис предмета набавке,

***Члaн 13***

Уговор се сматра закљученим када га потпишу овлашћена лица уговорних страна.

За све што овим уговором није предвиђено примењиваће се одредбе Закона о облигационим односима, Закона и подзаконских прописа којима се уређује буџет и буџетско пословање.

***Члан 14***

Све евентуалне спорове, уговорне стране решаваће споразумно, тумачењем одредби уговора и захтева Наручиоца из описа предмета набавке.

Уколико уговорне стране не постигну споразумно решење, спор ће решавати стварно надлежан суд у Београду.

***Члан 15***

Овај уговор је сачињен у 4 (четири) равногласна примерка, од којих свака уговорна страна задржава по 2 (два) примерка за своје потребе.